Sat, 4 Apr 2026 14:42:16 +0200

Når sirenen lyder - om sanserne og autisme Af: Louise Egelund Jensen aka. Salixas. HUN har gjort det igen!! Louise Egelund Jensen har IGEN skrevet en ”bestseller” Denne gang skriver hun om sanserne. Jeg kan huske, da jeg som 20 årig fandt ud af, at mine sanser ikke virkede på helt samme måde, som de fleste andre menneskers sanser. Jeg havde, til et foredrag med Tony Attwood, hørt om sanseforstyrelser for første gang, og efterfølgende spurgte jeg de ikke-autistiske mennesker i min omgangskreds om, hvordan de oplevede forskellige situationer, som jeg fandt meget stressende, og det gik op for mig, at der var en tydelig og mærkbar forskel på min oplevelse af verden og deres. Pludselig gav det også mening, hvorfor de ikke-autistiske mennesker omkring mig, tilsyneladende kunne overskue så meget mere end mig, uden at blive udtrættet i nær samme grad. De skulle simpelthen ikke forholde sig til bare en brækdel af de sanseindtryk, som jeg får hver dag, hele tiden. Næsten alle fagbøger om autisme i dag nævner sanseforstyrelser, og det er godt fordi, at for mig er min sanseforstyrelse uden sammenligning den del af min autisme, der påvirker mig mest i min hverdag. Netop derfor syntes jeg, at der manglede en bog om, hvordan sanseforstyrelser rent faktisk føles og hvordan de er at leve med. Ikke kun en eller to af de hårdeste ramte sanser, men dem alle sammen, og ikke kun alt det der er hårdt og svært, men også fordelene og de dejlige oplevelser. Alt sammenfra et enkelt menneskes synspunkt, nemlig mit. Jeg håber, at denne bog kan være med til at skabe øget forståelse, hos fagpersoner og pårørende, for, hvor meget på overarbejde mennesker med sanseforstyrelser er hver dag og dermed øget forståelse for, hvorfor der nogle gange ikke er energi til mere, heller ikke selvom der var det i går. For mennesker der selv lever med sanseforstyrrelser, eller sanseover- eller underfølsomhed håber jeg, at bogen kan fungere som inspiration, til hvordan man kan leve med sine sanser og hvilke hjælpemidler der er derude. Om Louise: - Louise er født i 1981 i Bogense. - Fik som 17-årig diagnosen Aspergers syndrom. - Siden 2002 har Louise holdt foredrag om at leve med autisme. - Louise er skribent på egen blog har har igennem årene bidrage med adskillige artikler til Autismebladet. - Louise var i 2012 i plenum på SIKON konferencen og har derudover i flere år holdt oplæg på konferencen. - I 2013 blev Louise på SIKON konferencen tildelt Autismeprisen for sit arbejde med at udbrede kendskabet til at leve med autisme. - Louise har svært ved at være i selskab med for mange mennesker, men har løbet flere halvmaratons og et maraton med op til 20.000 deltagere. - Louise har bor i dag i Fredericia sammen med sin hund Bodil. Læs mere om Louise på hendes side Salixas.com Har du ikke læst Louise's andre bøger, så kan du finde dem her: Få dig dog et godt liv. Fordi jeg har lyst!. Hvad livet har lært mig - Om følelser og autisme. Eller Køb alle hendes bøger samlet og få rabat: Salixas pakken.

Pris: 219,00 DKK